Tárgy: Felhívás javaslattételre

**„SEGÍTŐ KÉZ” KITÜNTETÉS**

Tisztelt Paksiak!

Paks Város Önkormányzata képviselő-testülete azok elismerésére, akik munkájukkal hozzájárultak a város szociális és gyermekjóléti ellátásának javításához, vagy e tevékenységük során kimagasló teljesítményt nyújtottak, **„Segítő Kéz”** kitüntetést alapított. A kitüntetés odaítélésére első ízben 2003-ban került sor.

A kitüntetés adományozására javaslatot tehet minden paksi lakos, paksi székhellyel rendelkező jogi személy, valamint jogi személyiséggel nem rendelkező szervezet. Az ajánlásnak tartalmaznia kell a jelöltnek azon teljesítményét, ami méltóvá teszi a kitüntetésre.

A részletes indoklással alátámasztott felterjesztéseket **2019. szeptember 13-án (péntek) 12.00 óráig** lehet írásban benyújtani dr. Blazsek Balázs címzetes főjegyzőhöz a Paksi Polgármesteri Hivatalba.

Az elismerés átadására kétévente a Szociális Munka Napja alkalmából tartandó ünnepségen, november 12-én kerül sor.

Várjuk szíves javaslataikat!

Paks, 2019. augusztus 14.